burgasdotpro/wikipedia huggingface dataset:
Albín Polášek

Albín Polášek (* 14. február 1879, Frenštát pod Radhoštěm – † 19. máj 1965, Winter Park, Florida, USA) bol český sochár.
Vyučil sa vo Viedni za rezbára, študoval v Ríme, odišiel do USA, kde sa stal profesorom na akadémii v Chicagu a vytvoril celý rad sochárskych diel. Chodieval na dovolenku do Frenštátu.
Dielo.
Je autorom súsošia Cyrila a Metoda a sochy Radegasta na Radhošti, pre Frenštát pod Radhoštěm vytvoril súsošie "Zápas dobra so zlom" a sochu "Ondráš", bol aj autorom prvej česko-slovenskej medaily ("Sloboda"). Jeho najväčšie dielo v Česko-Slovensku, socha prezidenta Wilsona v Prahe, bolo počas okupácie zničené.
Josef Václav Myslbek

Josef Václav Myslbek (* 20. jún 1848, Praha – † 2. jún 1922, tamtiež) bol najvýznamnejší český sochár na prelome 19. a 20. storočia, predstaviteľ monumentálneho realizmu a zakladateľ novodobého českého sochárstva.
Životopis.
Narodil sa v rodine maliara izieb. V začiatkoch umeleckej dráhy sa učil v ateliéri u sochára Václava Levého. Po jeho smrti roku 1870 sa rýchlo osamostatnil.
Študoval maliarstvo na Akadémii výtvarných umení, kde sochárske oddelenie vtedy neexistovalo. V roku 1873 sa oženil, s manželkou Karolinou mali postupne osem detí, z ktorých však väčšina zomrela v nízkom veku. Aby uživil rodinu, intenzívne pracoval, väčšinou na niekoľkých zákazkách súčasne. K svojim dielam bol veľmi kritický a zväčša ich mnohokrát prepracovával, keď s príslušnou verziou nebol úplne spokojný. 
Väčšinu života prežil v Prahe. Roku 1878 podnikol krátku, ale dôležitú cestu do Paríža; navštívil Louvre, kde sa zoznámil s moderným francúzskym sochárstvom. Nadviazal aj celoživotné priateľstvo s Václavom Brožíkom a Vojtěchom Hynaisom. 
V roku 1885 sa stal profesorom na Umelecko-priemyselnej škole, roku 1896 prešiel na Akadémiu výtvarných umení, kde učil až do odchodu do dôchodku v roku 1919.
Josef Václav Myslbek zomrel v Prahe v nedožitých 74 rokoch a je pochovaný na vyšehradskom Slavíne.
Dielo.
Myslbekovo sochárske dielo bolo od začiatku ovplyvnené klasicizmom, novorenesanciou, antikou a secesiou. Tematická orientácia Myslbekovej tvorby vychádzala z ideí českého obrodeneckého hnutia. Z umelcov mal na neho významný vplyv maliar Josefa Mánesa – podobne ako on vytváral Myslbek typy českých bájnych hrdinov a skutočné osobnosti českej histórie. 
Myslbekovu sochársku tvorbu možno rozdeliť na idealizovanú (báje, z histórie vychádzajúca tvorba) a realistickú (tzv. monumentálny realizmus). V realizme uplatňoval Myslbek zásady klasickej harmónie („Kardinál Schwarzenberg“, „Humanita“ či „Oddanosť“). Vrcholom Myslbekovej monumentálno realistickej tvorby je potom jazdecká socha sv. Václava umiestnená na pražskom Václavskom námestí. Na tomto diele pracoval viac ako tridsať rokov.
Josef Václav Myslbek nezostával len pri tvorbe monumentálnych diel, nezanedbateľnou súčasťou jeho diela je portrétna činnosť. Je autorom sochárskych portrétov mnohých významných osobností 19. storočia, napr. Františka Palackého.
Sklené vlákno

Sklené vlákno je materiál podobný textilnému vláknu, ktorý sa používa v priemysle, stavebníctve a strojárstve na spevňovanie kompozitných materiálov. Svojou mernou pevnosťou v ťahu prevyšuje bežnú oceľ 2- až 3-krát.
Sklené vlákna sa začali vyrábať koncom 19. storočia. V odbornej literatúre sa rozlišujú dve veľké skupiny:
Tomasz Kłos

Tomasz Kłos (* 7. marec 1973, Zgierz, Poľsko) je bývalý poľský futbalista. Za poľskú reprezentáciu odohral 69 zápasov a dal 6 gólov. Hral ako stredný obranca.
Kariéra.
V sezóne 1997/98 získal titul v poľskej najvyššej futbalovej lige s mužstvom ŁKS Łódź. Ďalšie dve víťazstvá v lige získal s Wisłą Kraków v sezónach 2003/04 a 2004/05. Na ihriskách poľskej najvyššej ligy odohral spolu 200 zápasov v ktorých strelil 27 gólov.
Svoju futbalovú kariéru ukončil 1. júla 2008 pre zranenie.
Kaspar von Stieler

Kaspar von Stieler (* 2. august 1632, Erfurt, Nemecko – † 24. jún 1707, Erfurt) bol nemecký učenec, jazykovedec (lingvista) a lexikograf známy predovšetkým svojim slovníkom, ktorý reprezentoval súdobú slovnú zásobu nemčiny.
Hnacie dráhové vozidlo

Hnacie dráhové vozidlo ("skrátene" HDV) alebo hnacie vozidlo alebo trakčné vozidlo je na železnici dráhové vozidlo schopné vyvíjať ťažnú a brzdiacu silu pre pohyb a brzdenie dráhových vozidiel, prípadne určené aj na prepravu osôb a vecí.
Základné druhy hnacích vozidiel:
Klariská ulica

Klariská ulica je ulica v Bratislave, v mestskej časti Staré Mesto. 
Dejiny.
Vznikla v druhej polovici 13. storočia pozdĺž kláštora cisterciánok. Dolný roh ulice za palácom uhorskej kráľovskej komory sa nazýval "Pieskový kút" alebo "Sandwinkel". Horná časť ulice pri hradbách mesta sa nazývala "Svinský kút", možno kvôli tomu, že bývala znečistená. Pozdĺž hradieb mali remeselníci svoje prevádzky, ktoré boli premiestnené zo stredu mesta vraj kvôli zápachu.
Po zbúraní mestských hradieb bol prechod na Kapucínsku ulicu vyriešený schodmi. V roku 1985 bol pod Kapucínskou vybudovaný podchod smerom na Staromestskú ulicu.
Stavby.
Významné stavby na Klariskej sú hlavne kostol a kláštor klarisiek, v súčasnosti využívaný ako koncertná sieň. Sídli tu istá časť Univerzitnej knižnice. V roku 2002 prebehla rekonštrukcia kláštora, pričom kostol sa mal rekonštruovať v rokoch 2005 – 2007.
Železničný zvršok

Železničný zvršok je vrchná časť železničného telesa, ktorá prenáša zaťaženie z dopravy na železničný spodok.
Do železničného zvršku patria:
S.P.Q.R.

S.P.Q.R. je latinská skratka slovného spojenia "Senātus Populusque Rōmānus", v preklade "senát a ľud rímsky". V dobách Rímskej ríše bola táto skratka jej výsostným znakom, nachádzala sa mimo iného aj na minciach alebo na zástavách rímskych légií; dodnes sa nachádza v erbe Ríma. Toto súslovie pravdepodobne vzniklo v dobách Rímskej republiky. Skratku SPQ* prevzali aj iné štátne útvary, dnes sa objavuje napríklad v erbe niektorých miest, okrem iného aj Olomouca: SPQO – Senatus Populusque Olomouciensis.
MBank S.A., pobočka zahraničnej banky

mBank, S.A., pobočka zahraničnej banky (v bežnom používaní mBank) je banka so sídlom v Bratislave, ktorá poskytuje bankové služby pre fyzické aj právnické osoby. Materskou spoločnosťou je mBank Spólka Akcyjna so sídlom vo Varšave. V súčasnosti má na Slovensku viac ako 200 000 klientov.
História.
Materská spoločnosť vznikla v roku 1986 pod názvom BRE Bank S.A. so zameraním na poskytovanie služieb veľkým podnikom, stredným aj malým spoločnostiam. V roku 2000 spustila BRE Bank S.A. prvú internetovú banku v Poľsku pod názvom mBank.
Na slovenskom trhu mBank poskytuje svoje služby od 25. novembra 2007. Pod obchodným menom mBank S.A., pobočka zahraničnej banky pôsobí od 1. januára 2014, predtým pôsobila pod názvom BRE Bank S.A., pobočka zahraničnej banky v Slovenskej republike.
Súčasnosť.
mBank má v súčasnosti na Slovensku viac ako 200 000 klientov, prevažne fyzických osôb, no svoje služby poskytuje aj pre živnostníkov.
Pre fyzické osoby ponúka:
Pre živnostníkov ponúka:
mBank poskytuje svoje služby aj prostredníctvom siete 4 finančných centier (2x v Bratislave, v Košiciach a v Žiline) a 4 mKioskov (2x v Bratislave, v Nitre, Prešove a Banskej Bystrici). Štandardným prístupovým kanálom do internet bankingu mBank je webový prehliadač. Okrem toho je možné využiť tiež mobilnú aplikáciu pre Android alebo iOS.
Korporátna identita.
Korporátna identita celej skupiny mBank je rovnaká. Základom je obdĺžnikové logo tvorené farebnými pruhmi, v ktorom je umiestnený nápis mBank. Na Slovensku sa používa logo v dvoch farebných variantoch – jedna pre fyzické osoby a druhá verzia pre živnostníkov. Pre nápis mBank je použitý font FS Lola. Nová korporátna identita bola uvedená 10. februára 2014, do uvedeného dátumu sa používalo staré logo.
Zoznam ciest I. triedy na Slovensku

Zoznam ciest I. triedy na Slovensku obsahuje prehľad všetkých komunikácií, ktoré sú kategorizované ako cesty I. triedy.
Alan Parsons

Alan Parsons (* 20. december 1948, Londýn, Anglicko) je britský zvukový inžinier, hudobník a producent. Spolupracoval na nahrávaní viacerých úspešných albumoch populárnej hudby ako boli napríklad "Abbey Road" (The Beatles), či "The Dark Side of the Moon" (Pink Floyd). Jeho skupina s názvom The Alan Parsons Project, ako aj jeho sólové hudobné projekty tiež zaznamenali významný komerčný úspech.
V hudobných štúdiách na Abbey Road začal Parsons pracovať od októbra 1967 ako 18-ročný. Jeho meno sa objavilo prvýkrát na albume "Abbey Road" od kupiny The Beatles. Alan Parsons pracoval na projektoch Paula McCartneya (albumy "Wild Life" a "Red Rose Speedway"), piatich albumoch skupiny The Hollies, dvoch albumoch skupiny Pink Floyd, "Atom Heart Mother" a "The Dark Side of the Moon", za ktorý získal svoju prvú nomináciu na cenu Grammy.
Alan Parsons býva v Santa Barbare v Kalifornii.
Externé odkazy.
[[Kategória:Anglickí hudobní technici]]
[[Kategória:Anglickí hudobní producenti]]
[[Kategória:Pink Floyd]]
[[Kategória:Osobnosti z Londýna]]
Obsah (filozofia)

Obsah alebo náplň je podstatná stránka vecí, procesov a javov: súhrn všetkého, z čoho pozostáva objekt a čo určuje, čím sa môže stať.
Pojem obsahu závisí od kategórií intervenujúcich v priebehu jeho tvorby: napr. v dialektických filozofiách intervenuje v tvorbe pojmu obsahu najmä pojem dialekticky protirečivej jednoty a pojem formy.
Obsah je podľa Černíka konkrétna jednota mnohotvárnych, rozdielnych a protikladných momentov nejakého predmetného alebo mysleného objektu. Jeho vnútornú, základnú zložku tvorí podstatný obsah, jeho vonkajšiu, druhotnú zložku tvorí doplnkový obsah.
Stlačený zemný plyn

Stlačený zemný plyn alebo CNG () je alternatívne palivo pre spaľovacie motory, ktoré môže nahradiť benzín alebo naftu. Získava sa stlačením zemného plynu na tlak 20 – 22 MPa. Uskladňuje sa v nádobách valcového alebo guľového tvaru.
Vlastnosti.
Fyzikálne vlastnosti a zloženie sú rovnaké ako pre zemný plyn, t. j. závisia od jeho pôvodu. Obsahuje 50 až 98 % metánu. Je horľavý a v porovnaní s benzínom je ťažšie zápalný. Pri spaľovaní v zážihovom motore má veľmi dobré antidetonačné vlastnosti (oktánové číslo 120 – 130). Je považovaný za ekologické palivo, pretože vysoký podiel vodíka v metáne je príčinou nízkeho podielu CO2 na jednotku uvoľnenej energie.
Použitie.
Stlačený zemný plyn sa najčastejšie používa na pohon autobusov mestskej a prímestskej dopravy z ekologických dôvodov v husto obývaných sídlach. Ďalej sa používa aj na pohon osobných a nákladných vozidiel, prípadne ťahačov, vlakov, motocyklov a lodí. 
Je ho možné využiť v plynových alebo dvojpalivových motoroch pracujúcich ako zážihové alebo vznetové. Nie je preň potrebné konštruovať špeciálne motory, vozidlo s benzínovým alebo naftovým motorom je možné prestavať schváleným spôsobom na autorizovaných pracoviskách. Niektoré automobilky vyrábajú vozidlá priamo určené pre pohon stlačeným zemným plynom. Pred privedením zemného plynu do spaľovacieho priestoru sa jeho tlak redukuje na vhodnú veľkosť približne 0,18 MPa. 
Použitie na Slovensku.
V mestskej hromadnej doprave používaju pohon CNG nasledovné dopravné podniky:
Okrem toho je v prevádzke niekoľko nákladných automobilov a asi 100 osobných automobilov.
Výhody motorov na CNG.
Motory na CNG v porovnaní s motormi na klasické fosílne palivá :
Antikatolicizmus

Antikatolicizmus je nepriateľstvo a predpojatosť voči katolíkom, katolíckej cirkvi a jej predstaviteľom. Antikatolicizmus môže byť jedným z prejavov antiklerikalizmu. Jeho nositeľmi môžu byť i predstavitelia iných cirkvi a náboženských spoločností. Jedným z prejavov antikatolicizmu su útoky na predstaviteľov cirkvi. Niekedy sa za antikatolicizmus označuje aj kritika katolíckej cirkvi, či boj s katolíckou ideológiou.
Aion

Aion je piaty štúdiový album Dead Can Dance. Vyšiel v roku 1990. Bol prvým albumom, ktorý bol nahrávaný v novom pôsobisku Brendana Perryho, "Quivvy Church" v Írsku. Čiastočne čerpá z renesančnej hudby.
„The Song of the Sybil“ () je tradičná skladba spievaná počas Štedrého večera v niektorých kostoloch na Malorke. Na prvej skladbe nahrával mužský soprán David Navarro Sust. Na obale albumu je časť zo stredovekého triptychu s názvom "Záhrada rozkoší" od Hieronymusa Boscha.
"„…slovo Aion – alternatívne hláskované Aaon – označuje vek, ale tiež celkové trvanie sveta alebo vesmíru.“"
"„V platónskej filozofii reprezentuje osvietenú moc existujúcu vo večnosti…“"
Cesta I. triedy 78 (Slovensko)

Cesta I. triedy 78 ("I/78") je označenie pre cestu I. triedy, ktorá prechádza výhradne územím Oravy, konkrétne územím okresov Dolný Kubín a Námestovo. Jej celková dĺžka je 44,528 km.
História.
I/78 vznikla prekategorizovaním pôvodnej cesty II. triedy II/521 (Oravský Podzámok - Lokca) a predĺžením po cestách III. triedy na hraničný priechod Oravská Polhora.
Priebeh.
Cesta začína v obci Oravský Podzámok, kde odbočuje z cesty I/59. Smeruje na sever, odbočuje účelová komunikácia vedúca na Kubínsku hoľu, prekonáva horské sedlo Príslop (807,7 m n. m., najvyšší bod komunikácie) a zároveň vstupuje do okresu Námestovo, kde vchádza do obce Hruštín. Tu odbočuje cesta III/2283 k samote Zábava, potom pokračuje na severovýchod popri odbočke do Vaňovky (III/2284), cez obec Babín, popri odbočke do Vasiľova (III/2285) a cez obec Lokca. Za obcou sa križuje s cestou II/520, cesta sleduje pravý breh Bielej Oravy, odbočuje cesta III/2272 do obce Vavrečka. Nasleduje odbočka na Tvrdošín (II/520), komunikácia prechádza na ľavý breh rieky (kde odbočuje cesta do obce Oravská Jasenica, III/2274 a po okraji vodnej nádrže Orava vstupuje do mesta Námestovo, kde odbočuje cesta III/2273 vedúca mostom ponad zátoku vodnej nádrže. Následne pokračuje popri odbočkách do obcí Klin (III/2286) a Bobrov (III/2037) a prechádza obcou Zubrohlava, kde sa postupne stáča k severozápadu a sleduje tok Polhoranky. Potom prechádza obcami Rabča, kde odbočujú cesty do Rabčíc (III/2277) a do Sihelného (III/2278) a Oravská Polhora. Tu najprv odbočuje cesta ku chate Slaná voda (III/2279), prechádza celou obcou, odbočuje miestna komunikácia k horárni Borsučie a stáča sa na západ. Napokon pokračuje do sedla Hliny (804,0 m n. m.), kde prekračuje štátnu hranicu s Poľskom a pokračuje ako DW945 do poľského mesta Żywiec.
Jarvis Cocker

Jarvis Branson Cocker (* 19. september 1963, Sheffield, Spojené kráľovstvo) je britský hudobník, spevák a textár, známy predovšetkým z hudobnej skupiny Pulp.
Lebesgueova veta

Lebesgueho veta prípadne Lebesgueova veta o zámene limity a integrálu je matematická veta z teórie lebesueovho integrálu umožňujúca zámenu limitného procesu a integrálu pri integrácii konvergujúcej postupnosti funckii. Vďaka relatívne malým restrikciám na postupnosť funkcii predstavuje silný nástroj na počítanie.
Znenie vety.
Nech funkcie formula_1 sú merateľné vformula_2 aformula_3 pre skoro všetky formula_4 a nech existuje funkcia
La Plata (mesto)

La Plata je hlavné mesto argentínskej provincie Buenos Aires. Nachádza sa v blízkosti aglomerácie hlavného mesta Buenos Aires, ktorého centrum leží asi severozápadne od mesta. Mesto sa nachádza na severe provincie Buenos Aires v blízkosti pobrežia Río de la Plata, no nezasahuje až bezprostredne k moru. Pri sčítaní ľudu v roku 2010 malo mesto 643 133 obyvateľov (bez predmestí). V súčasnosti sa počet obyvateľov celej metropolitnej oblasti La Plata udáva na 840 100 ľudí. La Plata tak patrí k najväčším mestám v Argentíne.
Mesto bolo založené v roku 1882 po federalizácii mesta Buenos Aires (1880), čím toto prestalo byť súčasne hlavným mestom provincie Buenos Aires. Novým hlavným mestom sa v danom období stalo práve mesto La Plata. Medzi rokmi 1952 až 1955 nieslo mesto názov "Ciudad Eva Perón", teda "Mesto Evy Perónovej".
Plutónium

Plutónium (lat. "Plutonium") je chemický prvok v Periodickej tabuľke prvkov, ktorý má značku Pu a protónové číslo 94. Plutónium bolo pomenované podľa trpaslíčej planéty Pluto.
Plutónium objavili nukleárni chemici Joseph W. Kennedy, Edwin M. McMillan, a Arthur C. Wahl pod vedením Glenna T. Seaborga v roku 1941 v "University of California - Berkeley". Ale vtedy to nanešťastie zamlčovali, lebo si nebolí istí novým objavom, až kým bol v roku 1948 prvok uznaný organizáciou IUPAC.
Izotop 239Pu bol základom jadrovej bomby Fat Man, zhodenej v roku 1945 vojenským letectvom USA na japonské mesto Nagasaki.
Jason Schimmel

Jason Schimmel je multiinštrumentalista z Los Angeles, Kalifornia, USA. Zakladateľ a člen eklektickej legendy - skupiny Estradasphere.
DSS

DSS môže byť:
Enemy

Enemy môže byť:
The Enemy môže byť:
Cesta I. triedy 13 (Slovensko)

Cesta I. triedy 13 "(I/13)" je cesta I. triedy v okrese Dunajská Streda. Jej celková dĺžka je 11,470 km a vznikla prekategorizovaním pôvodnej cesty II. triedy 586. Je súčasťou európskej medzinárodnej trasy E575.
Priebeh.
Cesta začína na západnom okraji mesta Veľký Meder, kde odbočuje z cesty I/63. Odtiaľ smeruje na juhozápad, vedie mostom ponad Ižopský kanál, prechádza okrajom mestskej časti Ižop, mostom prekonáva najprv Čiližský potok, následne Hanský kanál a pokračuje okrajom intravilánu obce Čiližská Radvaň. Ďalej prekonáva mostami kanály Milinovice-Vrbina a Ňárad-Vrbina, križuje cestu III. triedy do obcí Medveďov a Baloň a zo západu obchádza obec Medveďov, pričom nadjazdom mimoúrovňovo križuje cestu II/506. Vzápätí mostom prekonáva vedľajšie rameno rieky Dunaj a následne druhým mostom aj hlavné koryto rieky a ďalej pokračuje na územie Maďarska, kde je označená ako štátna cesta 14 a smeruje do Győru.
Skvapalnený ropný plyn

Skvapalnený ropný plyn (skr. LPG, po angl. "liquefied petroleum gas") je plyn, ktorý sa získava pri ťažbe zemného plynu a ropy. Alebo ako vedľajší produkt pri spracovaní ropy v rafinériách. Používa ako palivo, tiež v automobilizme. Verejným prísľubom čerpacích staníc Slovnaft dostupná široko aj na Slovensku.
Skladá z niektorých z nasledujúcich uhlovodíkov: propán, propén, (propylén), bután, izobután, izobutylén a butén (butylén).
Na Slovensku spravidla zmes propán-butánu podľa STN 65 6482. 
Alternatívne názvy.
Alternatívnymi názvami sú skvapalnený uhľovodíkový plyn, kvapalný či skvapalnený vykurovací plyn.
Menej presné názvy sú ropný plyn alebo skvapalnený či kvapalný plyn.
EINCS definícia.
Pojmom LPG sa rozumie chemický prípravok s číslom CAS 68476-85-7. 
Podľa EINCS (European INventory of Existing Commercial chemical Substances) sa LPG s číslom CAS 68476-85-7 definuje ako: "Komplexná zmes uhľovodíkov vyrábaných destiláciou surovej ropy pozostávajúca predovšetkým z uhľovodíkov s uhlíkovým číslom (počtom atómov uhlíka) C3 až C7, ktorá vrie v rozsahu teplôt -40 °C až 80 °C. Označená anglickým názvom Petroleum gases, liquefied."
Pojem LPG je však prípustný aj pre látku s CAS 106-97-6, teda bután.
Cesta I. triedy 15 (Slovensko)

Cesta I. triedy 15 ("I/15") je cesta I. triedy na Slovensku prechádzajúca územím okresov Vranov nad Topľou a Stropkov a na krátkom úseku (cca 750 m) aj okresu Svidník. Jej celková dĺžka je .
História.
Cesta bola zriadená v roku 2003 prekategorizovaním časti cesty II/558 (úsek Vranov nad Topľou – Podčičva) a celej vtedy zostávajúcej trasy cesty II/557 (zvyšok cesty II/557 bol už v 80-tych rokoch zaradený do cesty I/77).
Medzi obcami Slovenská Kajňa a Turany nad Ondavou viedla cesta pôvodne údolím, ktoré bolo neskôr zatopené vodnou nádržou Veľká Domaša. Súčasná trasa cesty v tomto úseku bola postavená v rokoch 1964 až 1966 ako vyvolaná investícia výstavby vodnej nádrže.
Úsek cesty medzi obcami Miňovce a Breznica viedol pôvodne v celej dĺžke po ľavobrežnej strane rieky Ondava, pričom časť úseku sa nachádzala vo svahu kopca Baranov. Dňa 4. júna 2010 došlo k zosuvu tohto svahu a zničeniu cca 600 metrov cesty. Nakoľko sa jedná o územie, v ktorom sa predpokladajú ďalšie zosuvy, nebol už tento úsek obnovený a namiesto neho sa vybudovala preložka cesty po pravobrežnej strane rieky Ondava. Preložka je tvorená sčasti úsekom, ktorý bol pôvodne súčasťou cesty III/3574 a sčasti novo vybudovaným úsekom. Premostenie Ondavy na novom úseku bolo najprv riešené provizórnou ťažkou mostnou súpravou za účelom čo najrýchlejšieho sprejazdnenia preložky, do októbra 2013 bolo následne vybudované trvalé premostenie.
V auguste 2020 štátny tajomník ministerstva dopravy a výstavy Jaroslav Kmeť avizoval, že preložka cesty tvoriaca obchvat Stropkova by sa mohla začať stavať v januári 2022 a hotová by mohla byť koncom roku 2023.
Priebeh.
Cesta začína na východnom okraji mesta Vranov nad Topľou, kde sa odpája od cesty I/18 (ktorá tu vytvára špirálu). Smeruje na sever popri odbočke do obce Hencovce, cez obce Majerovce a Sedliská, kde pod hradom Čičava odbočuje cesta II/558. 
Následne cesta prebieha po ľavom brehu rieky Ondava, prechádza cez Benkovce a okrajom Slovenskej Kajne a cez priehradný múr vodnej nádrže Malá Domaša prechádza na pravý breh Ondavy. Tu pokračuje cez obec Malá Domaša, popri odbočkách do obce Detrík a rekreačného strediska Poľany, prebieha po východnom brehu vodnej nádrže Veľká Domaša, ďalej križuje cestu do rekreačné strediska Holčíkovce-Eva a do obce Holčíkovce a mostom prekonáva jednu zo zátok vodnej nádrže. 
Potom prechádza okolo obce Nová Kelča, cestná komunikácia sa stáča na severozápad, prechádza hranicou medzi okresmi Vranov nad Topľou a Stropkov, míňa odbočku do obce Vyšný Hrabovec a mostom prekonáva ďalšiu zátoku vodného diela. Následne pokračuje opätovne na sever cez obec Turany nad Ondavou, kde odbočuje cesta II/556 a ďalej cesta III. triedy do obce Mrázovce. Ďalšou obcou na trase sú Miňovce, vzápätí odbočuje cesta do obce Nižná Olšava a do Brusnice a cesta vedie obcou Breznica. 
Nasleduje miestna časť Stropkova, osada Sitník a samotné mesto Stropkov, kde odbočuje cesta II/575. Potom cesta pokračuje smerom na severozápad, mostom prekonáva riečku Chotčianku a prechádza obcami Tisinec a Duplín. Po odbočke do obce Potoky prechádza hranicou medzi okresmi Stropkov a Svidník a vidlicovito vyúsťuje na cestu I/21.
Hayden Christensen

Hayden Christensen (* 19. apríl 1981, Vancouver, Britská Kolumbia, Kanada) je kanadsko-americký herec, ktorý sa preslávil rolou Anakina Skywalkera vo filmoch Star Wars II – III. 
Svoju hereckú kariéru začal v roku 1993, menšími rolami v televíznych seriáloch a filmoch. K nám sa dostal seriál Higher Ground (TV series) z roku 2000, kde si zahral chlapca zneužívaného nevlastnou matkou, čo ho viedlo k požívaniu drog. Bol nominovaný na Zlatý glóbus (Golden Globe).
Narodil sa Davidovi Christensenovi (softvérovemu programátorovi) a Alie Nilsomovej (spisovateľke). Má dánske, švédske a talianske korene. Má jedného brata a dve sestry. Brat sa volá Tove a sestry Kaylen a Hesja.
V roku 2006 natočil filmy: Virgin Territory (Lorenzo), Awake (Clay), Factory Girl (Billy Quinn). V roku 2007 pracuje na filmoch: Crash Bandits (Jack McBride), Poker Night (Stan Jeter) a Jumper.
Vo svojom voľnom čase si rád zahrá hokej a tenis. Okrem toho má veľmi rád architektúru, lasagne a pizzu.
Sivá liatina

Sivá liatina je zliatina železa s uhlíkom s obsahom uhlíka približne 3 % a ďalších prvkov. Sú to najmä kremík (2 až 2,5 %), mangán (0,5 až 0,8 %), fosfor a síra. Uhlík je v nej vylúčený v základnej forme ako lamelárny grafit. Kryštalizuje približne podľa stabilnej sústavy rovnovážneho diagramu Fe–C. Skutočný priebeh kryštalizácie je však odlišný v závislosti od prítomných sprievodných prvkov a rýchlosti ochladzovania.
Vlastnosti.
Vyznačuje sa relatívne vysokou pevnosťou v tlaku. Ostatné mechanické vlastnosti sú nepriaznivo ovplyvnené tvarom grafitu, ktorého lamely pôsobia ako vruby. Pevnosť v ťahu je len 120 až 300 MPa. Lamelová forma grafitu zvyšuje tepelnú vodivosť. Vlastnosti liatiny sú normované. v STN a európskych normách.
Teplota tavenia je relatívne nízka, 1100°C až 1300°C. Prednosťou je jej dobrá zabiehavosť aj do zložitých foriem a dobrá odolnosť proti korózii. 
Výroba sivej liatiny.
Liatina sa vyrába pretavením surového železa a oceľového šrotu v kuplovniach alebo v elektrických peciach. Roztavený kov sa potom odlieva prevažne do pieskových foriem. 
Použitie.
Liatina sa používa na odliatky, kde nie sú kladené vysoké nároky na pevnosť a húževnatosť, vo výrobe strojov, automobilovom priemysle, na umelecké odliatky, kanalizačné potrubia a armatúry, odliatky pre stavebný priemysel, radiátory a podobne. V súčasnej dobe je v mnohých oblastiach vytlačovaná ľahkými kovmi a tvárnou liatinou.
Ďalej sa používa ako polotovar pri výrobe:
Diplomacia

Diplomacia je činnosť, akt vedenia rokovaní, udržiavania stykov medzi dvomi záujmovými skupinami (národmi). V súčasnosti sa pod pojmom diplomacia označuje najmä činnosť diplomatov upravujúca medzinárodné pomery, prípadne riešenie medzinárodných problémov.
Podľa Viedenskej zmluvy o diplomatických stykoch, článku 3, úlohou diplomatickej misie je zastupovať vysielajúci štát a chrániť jeho záujmy v druhom štáte alebo teritóriu podľa zásad medzinárodného práva.
Najprv je nutná dohoda. O nadviazaní diplomatických misií sa musia dva zvrchované štáty dohodnúť. Po formálnej dohode, ak príjme druhá strana túto ponuku, vymenia si oba štáty diplomatickú nótu alebo vydajú spoločné prehlásenie, prípadne tento úmysel deklarujú vládnymi uzneseniami.
Úroveň diplomatických vzťahov. V zmluve sa okrem iného dohodne, o akú úroveň vzájomných diplomatický stykov pôjde.
Diplomat dostáva v štáte absolútnu imunitu (nemôže byť trestne stíhaný, neplatí dane ...)
Etymologický pôvod.
Pojem diplomacia pôvodne pochádza z gréckeho slova "diploma", ktoré znamená "zložený", "preložený" dokument. Tento dokument v minulosti znamenal ukončenie štúdia v istom odbore, neskôr to bola listina zaručujúca panovníkom určité výsady. V Európe pojem diplomacia zdomácnel prostredníctvom francúzskeho slova "diplomatie".
Od 18. storočia sa začal odvodzovať pojem diplomat, ktorým sa označovala osoba oprávnená rokovať v mene svojho štátu s cudzími panovníkmi.
Pama

Pama (historicky , , ) je obec v Rakúsku v spolkovej krajine Burgenland v okrese Neusiedl am See.
Žije tu obyvateľov ().
Geografia obce.
Zo severu hraniční Pama s obcou Kittsee, na juhu s obcami Zurndorf a Gattendorf, na juhovýchode s obcou Deutsch Jahrndorf, na západe so spolkovou krajinou Dolné Rakúsko a na východe so Slovenskom. Okolie obce Pama je využívané na poľnohospodárske účely, lesy sú takmer vyklčované. Časť územia sa využíva na ochranu dropa veľkého. Na území obce sa nachádzajú cyklistické trasy a jazdecké trasy, taktiež jej územím prechádza diaľnica A6.
História obce.
Po tureckých vojnách výrazne poklesol počet obyvateľov, ktorý neskôr stúpol vďaka príchodu Chorvátov. Vďaka tomu sú tu pomerne rozšírené chorvátske kultúrne zvyky (napr. omše). Od roku 1898 musela obec kvôli maďarizácii používať názov "Mosonkörtvélyes". Do rokov 1920 a 1921 bola obec, tak ako zvyšok Burgenlandu, súčasťou Maďarska. Roku 1921 sa vďaka Trianonskej mierovej a Saintgermanskej zmluvy obec stala súčasťou Rakúska.
Náplň

Náplň môže byť:
PHP

PHP môže byť:
Grafit (hutníctvo)

Grafit je základná zložka binárnej sústavy Fe-C, ktorú tvorí vylúčený uhlík v zliatine so železom. Je to štruktúrna zložka väčšiny liatin a surového železa. Má tvar lamiel alebo šupiniek, vypĺňajúcich medzery medzi kryštálmi základného kovu. Je veľmi mäkký a málo pevný, tieto vlastnosti získava aj zliatina s jeho obsahom. Pri prítomnosti iných prvkov (kremík, vápnik, horčík) v zliatine môže mať guľočkový až veľmi drobný guľočkový tvar. V tomto prípade sú mechanické vlastnosti zliatiny výhodnejšie.
Cesta I. triedy 12 (Slovensko)

Cesta I. triedy 12 ("I/12") je cesta I. triedy na severnom Slovensku, na Kysuciach, na území okresu Čadca, ktorá vznikla po prekategorizovaní časti cesty II. triedy 487 v úseku Svrčinovec - Skalité. Meria 15,235 km. Súbežne s cestou I/12 vedie diaľnica D3.
Priebeh.
Cesta sa začína v obci Svrčinovec, kde odbočuje z cesty I/11. Najprv smeruje na severovýchod, sleduje tok Čierňanky (ľavý breh) a prechádza okrajom zástavby obce Čierne, kde odbočuje cesta III/2010 do centra obce. Pokračuje cez miestnu časť Vyšný Koniec, kde sa končí cesta III/2010 a odbočuje miestna komunikácia do osady Rediška a cesta sa stáča na východ. Ďalej prechádza intravilánom obce Skalité a postupne aj okrajom jej častí Poľana a do Sihly (kde odbočuje cesta do osady Vreščovka) a cez Kudlov a Serafínov. Napokon sa stáča opäť na severovýchod, križuje sa so zjazdom z diaľnice D3 a stúpa do sedla Príslop (714,0 m n. m.; najvyšší bod komunikácie), kde prechádza štátna hranica s Poľskom a cesta cez hraničný priechod Skalité-Zwardoń-Myto vstupuje do Poľska na územie obce Zwardoń. Ďalej pokračuje ako DK1 do mesta Żywiec.
Príslop

Príslop môže byť:
Brusnica

Brusnica môže byť:
Stolické vrchy

Stolické vrchy je rozsiahly krajinný celok geomorfologickej oblasti Slovenské rudohorie. Nachádza sa v juhovýchodnej časti stredného Slovenska a najvyšším vrchom je Stolica ().
Polohopis.
Vymedzenie.
Na severovýchode susedia Stolické vrchy s Nízkymi Tatrami, Volovskými vrchmi a Slovenským rajom, na severe s Muránskou planinou, na západe s Veporskými vrchmi a na juhu s Revúckou vrchovinou. Pohorie má z veľkej časti komplikovane stanovenú hranicu s minimom jednoznačných úsekov v podobe dolín a vodných tokov.
Geomorfologické členenie.
Stolické vrchy sa delia na štyri geomorfologické podcelky:
Ochrana prírody.
Rozsiahle pásmo na západnom okraji Stolických vrchov tvorí ochranné pásmo Národného parku Muránska planina, v rámci zvyšku pohoria je však ochranársky významné len maloplošné územia. Na niektorých chrbtoch sú zachovalé lesné porasty. Výskyt nerastných surovín podnietil v stredoveku vznik baníckych osád a mestečiek (Kokava nad Rimavicou).
Turizmus.
Stolické vrchy patria medzi obľúbené ciele turistov, vyhľadávajúcich pokojné miesta bez húfov turistov. Turisticky významné sú najmä okrajové časti, susediace s národnými parkami Muránska planina a Slovenský raj, ako aj centrálna, najvyššia časť v okolí dominantnej Stolice (). Dôležitými východiskovými miestami sú Rejdová, Muráň a Tisovec.
Kandidát vied

Kandidát vied (; skr. na Slovensku (písaná za menom) CSc./ do roku 1964 "C. Sc."; skratka v niektorých štátoch "ScC." ) je vedecký titul. Na Slovensku sa udeľoval ako vedecká hodnosť od roku 1953 do roku 1996.
Udeľovať ho v zmysle zákona č. 60/1953 Zb. a nasledujúcich predpisov mohla - podobne ako druhý vedecký titul doktor vied - Československá akadémia vied, Slovenská akadémia vied alebo vysoká škola po obhájení kandidátskej dizertačnej práce. V rokoch 19571961 mal toto právo aj Inštitút spoločenských vied pri ÚV KSČ, ktorý bol v roku 1961 transformovaný na vysokú školu.
V rokoch 19901996 sa udeľoval paralelne k titulu Dr., ktorý titul kandidát vied napokon nahradil (už v podobe PhD.). 
Titul sa prestal udeľovať od 20. novembra 1996 (§ 44a zákona č. 324/1996) na Slovensku a od (?) 1. júla 1998 v Česku. Jeho náhradou sa stali akademické tituly získavané po absolvovaní doktorandského štúdia (19901996 nazývaného na Slovensku postgraduálne štúdium), teda tituly (stav cca. 2005):
Hugh Hefner

Hugh Hefner, celým menom Hugh Marston Hefner (* 9. apríl 1926, Chicago, Illinois – † 27. september 2017, Los Angeles, Kalifornia), tiež nazývaný "Hef", bol americký podnikateľ a vydavateľ. Založil a vydával magazín Playboy, ktorý sa stal ikonou americkej sexuality.
Hefner sa oženil 25. júna 1949 s Mildred Williamsovou. Má s ňou dve deti, Christie a Davida Paula. Christie je predsedníčkou Playboy Enterprises. Mildred a Hugh sa rozviedli po desiatich rokoch manželstva v roku 1959.
Cesta I. triedy 11 (Slovensko)

Cesta I. triedy 11 ("I/11") je cesta I. triedy v trase Svrčinovec, št. hr. - Čadca - Žilina, s celkovou dĺžkou 37 km.
Cesta je súčasťou E75. Frekventovanú trasu by mala odbremeniť budovaná diaľnica D3, ktorá bude prebiehať súbežne, pričom niektoré úseky "I/11" budú tvoriť jeden jazdný pás diaľnice. V súčasnosti je vybudovaný cca 12 km dlhý úsek, tvorený úsekmi Oščadnica - Čadca (v polovičnom profile, označený ako I/11a) s tunelom Horelica a Čadca - Svrčinovec (v plnom profile).
Priebeh.
Na území Slovenska začína na hraničnom priechode Svrčinovec ako pokračovanie českej cesty I/68 (v minulosti I/11), odkiaľ vedie juhovýchodným smerom do obce Svrčinovec s mimoúrovňovou križovatkou s diaľnicou D3. Zároveň tu odbočuje I/12. Ďalej pokračuje na juh popri Čierňanke, ku križovatke s cestami do Čadečky a Podzávozu, prechádza intravilánom mesta Čadca. Tu odbočuje II/487 a po vnútornom obchvate mesta súbežne s traťou 127 pokračuje do mestskej časti Horelica. Následne cesta prebieha údolím Kysuce najprv vo východnom smere až k odbočke do obce Oščadnica, potom vedie severojužným smerom okrajom mesta Krásno nad Kysucou, kde odbočuje cesta II/520. Prechádza do okresu Kysucké Nové Mesto, kde odbočuje cesta do obce Dunajov a cesta do Krásna a do obce Ochodnica. Ďalej pokračuje okrajom intravilánov obcí Kysucký Lieskovec s odbočkou do obce Lodno a Povina a prechádza územím mesta Kysucké Nové Mesto. Na križovatke cesty I. triedy s cestami III. triedy cesta do mesta a do Radole sa cesta stáča viac na juhozápad, obchádza Oškerdu a vchádza na územie okresu Žilina. Potom vedie územím mesta Žilina, na úseku medzi železničným nadjazdom (pri železničnej zastávke Brodno) a Budatínom je vedená v štyroch prúdoch. V Brodne je umožnený nájazd na D3 v smere Hričovské Podhradie. V Budatíne odbočuje cesta II/507 a vzápätí cesta II/583. Napokon prekonáva mostom rieku Váh a v Žiline sa napája na mestský okruh I/60.
Súvisiace cesty.
Cesta I. triedy 11a (pôvodne 11A) je dočasné označenie pre polovičný profil diaľnice D3 v úseku medzi výjazdom "Čadca-Bukov" a Oščadnicou, vrátane tunela Horelica. Celková dĺžka je 4,851 km.
Cesta I. triedy 11b je pôvodná trasa cez centrum Čadce, ktorá vznikla po presunutí cesty I/11 na vnútorný obchvat mesta (ktorý bol pôvodne dočasne značený ako I/11B). Začína na križovatke s I/11, prekračuje Kysucu, pokračuje okolo Mestského domu a končí na kruhovom objazde pod sídliskom Žarec, kde sa znova napája na I/11. Celková dĺžka je 0,987 km.
Kandidát všeobecného lekárstva

Kandidát všeobecného lekárstva (skr. MUC.; lat. "medicinæ universæ candidatus") je dnes už zriedka používaný titul pre študentov medicíny po dokončení tretieho ročníka, a teda absolvovaní šiestich semestrov z dvanástich na lekárskej fakulte.
Zápalka (palička)

Zápalka je tenké drievko alebo kartónová tyčinka alebo knôtik, ktoré/ý je napustený parafínom, má tzv. hlavičku zo zmesi okysličovadla a používa sa na zapaľovanie (čohokoľvek) v bežnom živote.
Zloženie.
Hlavička zápalky:
Škrkátko:
Zapálenie.
Škrtnutím zápalky o škrtátko vznikne na styčnom bode teplota asi 200 °C, čo postačí na zapálenie hlavičky a následne drievka zápalky.
Využitie zápaliek.
V súčasnosti väčšina zápaliek chytá výhradne v dôsledku patrične energického škrtnutia hlavičky o špeciálne pripravenú plochu - škrtátko. To obsahuje červený fosfor (stabilný) a iné látky, ktoré pri kontakte s hlavičkou zápalky reagujú za vzniku plameňa. Toto riešenie prakticky vylučuje samovoľné či nekontrolované vzplanutie zápalky náhodným trením zápalky o iný povrch. Avšak dosť dlho sa používali dvojzložkové zápalky, ktoré sa zapaľovali pri energickom škrtnutí o akýkoľvek suchý a drsný povrch (napr. o podrážku topánky). Obidve látky boli nanesené na hlavičke a používal sa biely fosfor, ktorý je nestabilný. Výsledkom toho je oheň.
Tata Sabaya

Tata Sabaya najvýchodnejšie umiestnený stratovulkán z trojice vulkánov Isluga, Cabaray a Tata Sabaya. Masív vulkánu je tvorený prevažne andezitmi. Koncom pleistocénu nastala masívna erupcia, ktorá zapríčinila kolaps masívu a vyprodukovala veľkú masu kamennú lavínu, pokrývajúcu plochu viac ako 300 km2 južne od vulkánu. Neskoršia činnosť počas holocénu vytvorila sériu lávových dómov a prúdov, ktoré vynovili vzhľad vulkánu do dnešnej podoby. Najmladšie produkty vulkanizmu ležia na západných a severozápadných svahoch sopky.
Zápalka

Zápalka môže byť:
Arybalos

 
Arybalos ("aryballos", z gréckeho aryo - čerpám) je typ starogréckej keramickej nádoby. 
Arybalos (mn. č. "aryballoi") bola malá nádoba v období gréckej antiky. V týchto nádobách sa uchovávali drahé oleje a masti. Jej tvar prekonal v priebehu 8. - 6. storočia pred Kr. istý vývoj. Najstaršie nádobky tohto typu majú krátku nôžku a baňaté telo, neskôr prevláda telo hruškovité a napokon arybaly s okrúhlym telom, úzkym hrdlom, jedným či dvomi uškami a zaobleným dnom. Arybaly naplnené olejom nosievali grécki atléti (i v gymnasiach) v koženom vrecúšku uviazané na zápästí.
Väčšina arybalov je zhotovená z keramiky no sú známe aj bronzové.
Dozimeter

Dozimeter je merací prístroj na meranie dávky ionizačného žiarenia.
Abra Pampa

Abra Pampa je mesto nachádzajúce sa v provincii Jujuy v Argentíne. Je centrom departmentu Cochinoca. Mesto je situované na severozápade Argentíny. Pri sčítaní ľudu v roku 2010 malo 8 705 obyvateľov. Mesto bolo založené v roku 1883. Po La Quiaca je druhým najväčším mestom v argentínskej Pune.
Nidal Saleh

RNDr. Mohammad Nidal Saleh, CSc. (* 1936, Nábulus, dnes Palestínske autonómne územia - 2024, Martin, Slovensko) bol slovenský autor palestínskeho pôvodu píšuci v slovenskom, českom, arabskom a anglickom jazyku. Má 2 synov a 2 dcéry.
Vzdelanie a publikačná činnosť.
Študoval farmáciu v Prahe a v Bratislave, kde dodnes žije. Zaoberá sa problematikou Palestíny a Palestínčanov a ich postavením v Izraeli. Dve z jeho kníh, "Proč se vraždí v Izraeli - Palestinské memento" a "Svědectví o morálním úpadku - Falšovatelé historie", boli v prvom vydaní preložené do češtiny. 
V roku 2002 Stredisko Simona Wiesenthala protestovalo oficiálnym listom ministrovi spravodlivosti Jánovi Čarnogurskému proti šíreniu knihy "Proč se vraždí v Izraeli?", vydanej vo vydavateľstve Eko-konzult z dôvodov údajného šírenia rasizmu a obhajovania genocídy. Ten následne požiadal prokurátora, aby knihu prešetril. Šetrenie nepotvrdilo porušenie zákona, čím boli vyvrátené obvinenia a šetrenie zrušené.
Georgij Nikolajevič Babakin

Georgij Nikolajevič Babakin (* 13. november 1914, Moskva – † 3. august 1971, Moskva) bol sovietsky rádiotechnik a letecký konštruktér, hlavný konštruktér automatických sond určených na výskum Mesiaca a planét (Luna, Mars, Venera).
Cochinoca

Cochinoca je department v argentínskej provincii Jujuy.
Poloha.
Department Cochinoca leží približne v centre provincie Jujuy na severozápade Argentíny. Na severe hraničí s departmentom Yavi, na východe s departmentmi Humahuaca a Tumbaya, na juhu s provinciou Salta a na západe s departmentmi Susques a Rinconada. Hlavným mestom je Abra Pampa.
Obyvateľstvo.
Podľa posledného sčítania má department Cochinoca 12 111 obyvateľov (INDEC, 2001). Podľa odhadov INDEC stúpol počet obyvateľov v roku 2005 na 13.301.
Mestá a obce.
V departmente sa nachádzajú mestá a obce:
Cesta I. triedy 14 (Slovensko)

Cesta I. triedy 14 ("I/14") je cesta I. triedy na strednom Slovensku, ktorá prechádza územím okresov Banská Bystrica a Turčianske Teplice. Vznikla prekategorizovaním pôvodnej cesty II. triedy 577 a jej celková dĺžka je . Je to horská cesta, ktorá sedlom Malý Šturec () prekonáva horský terén na styku Veľkej Fatry a Kremnických vrchov a je významnou spojnicou regiónov Pohronie a Turiec. Cez I/14 je na celej dĺžke vedený nespoplatnený "horský priechod Šturec". Cestu postavila ako novú koncom 15. storočia Turzovsko-fuggerovská spoločnosť.
Priebeh.
Cesta začína na katastrálnom území mesta Banská Bystrica, kde pri mestskej časti Uľanka odbočuje z cesty I/59. Smeruje na severozápad dolinou riečky Bystrica a sleduje železničnú trať Zvolen – Vrútky. Najprv prechádza obcou Harmanec, následne susedným Dolným Harmancom, sleduje tok potoka Harmanec, pokračuje popri Harmaneckej jaskyni na ľavej strane a cez osadu Horný Harmanec. Potom začína serpentínami stúpať do sedla Malý Šturec, opúšťa údolie Harmanca a postupne klesá do doliny potoka Biela voda a zároveň do regiónu Turca. Prechádza popri rekreačnej osade Bartoška a popri odbočke do obce Čremošné (III/2174). Ďalej sleduje tok riečky Teplica a južne od mesta Turčianske Teplice, v blízkosti motorestu Šturec sa vidlicovito pripája na cestu I/65.
Harmanec

Harmanec môže byť:
Náblus

Náblus alebo Nábulus alebo Náblis (, prepis podľa miestnej výslovnosti Náblis; ) je mesto v Palestíne v oblasti známej ako Západný breh Jordánu. Má viac ako 115 tisíc obyvateľov, je to jedno z najväčších palestínskych miest. Nachádza sa 63 km severne od Jeruzalema.
Bartoška

Bartoška môže byť:
Telavivské metro

Telavivské metro je plánovaný systém ľahkého metra v najväčšej izraelskej metropolitnej oblasti Tel Avivu.
Prvé plány sa objavili v polovici 60. rokov 20. storočia a v roku 1967 bola otvorená prvá stanica. Finančné komplikácie projekt zastavili a prvá stanica ostala jedinou stanicou v Tel Avive, odpojená od ostatných druhov dopravy.
V roku 2000 sa objavili nové plány. V súčasnosti je schválených prvých 22 km tratí červenej linky, pričom začiatok stavby sa predpokladá v roku 2008-2009. Predpokladá sa, že linka bude otvorená v prvom štvrťroku 2014.
Tel Aviv by sa mal stať štvrtým mestom na Blízkom východe, ktoré bude mať systém podzemnej rýchlodráhy. Prvým bola Haifa so systémom Karmelit otvoreným v roku 1959, metro v Káhire bolo otvorené v roku 1987. Dubaj plánuje otvoriť svoje metro v roku 2009.
Plánované linky.
Červená linka.
Asi 10 km z 22 km červenej linky má byť pod zemou, zvyšok nad zemou ako ľahká železnica alebo električková trať. Plánuje sa 33 staníc, z toho 10 pod zemou s priemernou vzdialenosťou medzi stanicami 500 metrov pod zemou a 1 km nad zemou.
Zelená linka.
Zelená, druhá linka sa plánuje v dĺžke 14 km, prechádzať má zo západu do centra Tel Avivu. Pod zemou sa má nachádzať iba segment v Tel Avive.
Žltá linka.
Tretia, žltá linka je v štádiu plánovania. Jej dĺžka má byť 24 km a väčšinou nad zemou.
Fialová linka.
Štvrtá, fialová linka je tiež v štádiu plánovania, dĺžka by mala byť 12 km, väčšina nad zemou.
Iura novit curia

Iura novit curia (lat. "súd pozná právo") je zásada rímskeho práva (ktorá je ale platná dodnes), podľa ktorej počas (občianskeho súdneho) konania právne predpisy nie sú predmetom dokazovania, pretože ich súd musí poznať. Dokazovať sa musia len relevantné skutočnosti.
Táto veľmi dôležitá zásada sa nevzťahuje len na predmet dokazovania zákonných noriem, ale určuje aj zodpovednosť súdu za jeho konanie a úradný postup - teda aj prípadné pochybenia. Jednoducho povedané, súd si musí byť vedomý toho, aký účinok a dopad majú jeho jednotlivé rozhodnutia resp. úradný postup na hmotnoprávne a procesnoprávne postavenie účastníka konania. 
Z judikatúry Ústavného súdu Slovenskej republiky:
"S ohľadom na zásadu iura novit curia sa ústavný súd nemôže považovať za viazaného právnou kvalifikáciou, ktorú skutkovému základu veci dal navrhovateľ alebo druhý účastník konania. Nemôže sa preto vzdať posúdenia návrhu podľa článku ústavy alebo jeho odseku len preto, že ho navrhovateľ výslovne neoznačil. Tým viac tak nemôže urobiť, ak systematika ústavy nevyžaduje nevyhnutne taký výklad, že každým jej ustanovením sa osobe priznáva osobitné právo alebo sloboda (PL. ÚS 43/95)."
"Súd musí pri rozhodovaní o zastavení konania o návrhu takéhoto navrhovateľa z dôvodu litispendencie podľa § 83 Občianskeho súdneho poriadku prihliadať aj na to, aké dôsledky toto jeho rozhodnutie môže mať s ohľadom na súvisiace hmotné (§ 149 ods. 4 Občianskeho zákonníka) a procesné predpisy (§ 96 ods. 1 a 3 Občianskeho súdneho poriadku) a na jeho vlastnícke právo k veciam, ktoré boli predmetom bezpodielového spoluvlastníctva. Zásada iura novit curia totiž neznamená len to, že súd pozná právo, ale aj to, že si je zároveň vedomý účinkov, ktoré právo v podobe, v ktorej ho súd aplikuje, vyvoláva vo vzťahu k procesnoprávnemu alebo hmotnoprávnemu postaveniu nositeľa práva na súdnu ochranu svojich práv.(Nález Ústavného súdu Slovenskej republiky sp. zn. I. ÚS 59/00 z 20. decembra 2001)"
Cesta I. triedy 54 (Slovensko)

Cesta I. triedy 54 ("I/54") je cesta I. triedy na západnom Slovensku, ktorá prechádza územím okresu Nové Mesto nad Váhom. Na území Slovenska meria a nadväzuje na I/54 z Česka. Po križovaní s I/61 pokračuje k diaľnici D1, kde končí križovatkou.
Priebeh.
Na Slovensku prechádza od hraničného priechodu Moravské Lieskové na juhovýchod cez osadu Šance údolím potoka Klanečnica, popri osadách Plevovec a Bučkovec a odbočke do osady Cetuna (III/1242). Ďalej nasleduje odbočka do obce Moravské Lieskové (III/1220) a potom aj križovatka s cestou III/1241. Potom odbočuje cesta II/581 a cestná komunikácia prechádza intravilánom mesta Nové Mesto nad Váhom. Na významnej križovatke sa stretáva s cestami II/504 a III/1220, nadjazdom prekonáva železničnú trať Bratislava – Žilina a pripája sa na cestu I/61.
Šance

Šance môže byť:
Kyjov

Kyjov môže byť:
Zápas storočia (šach)

Zápas storočia bol šachový zápas medzi družstvami Sovietskeho zväzu a zvyšku sveta, ktorý sa hral v Belehrade v roku 1970. Zápas sa hral na 10tich šachovniciach v štyroch kolách.
Zostava ZSSR:
Zostava výberu sveta:
Pred začiatkom súťaže vznikol v družstve sveta problém ohľadom toho, kto bude hrať na 1. šachovnici. Pôvodne bol na 1. šachovnicu nasadený Američan Robert Fischer. Proti tomu však vystúpil dánsky veľmajster Bent Larsen, ktorý argumentoval tým, že jeho turnajové výsledky sú v posledných rokoch lepšie, ako Fischerove. Fischer nakoniec dosť prekvapujúco ustúpil a prepustil 1. šachovnicu Larsenovi.
1. kolo vyhrali hráči ZSSR 5½:4½, 2. kolo 6:4 a získali trojbodový náskok. V 3. kole však svet "zabral" a vyhral 6:4. vo 4. kole nastúpil v každom družstve jeden náhradník, Spasského nahradil Štejn, Reshevského Ólafsson. Toto kolo sa po napínavom priebehu skončilo nerozhodne 5:5, čím si družstvo ZSSR udržalo tesné vedenie.
Celkový výsledok: ZSSR - zvyšok sveta 20½:19½
Výsledky na jednotlivých šachovniciach:
Simple Instant Messenger

Simple Instant Messenger alebo SIM je slobodný multiplatformový klient na instant messaging pre Linux, Mac OS X a Windows.
SIM podporuje nasledovné protokoly:
Chaco (argentínska provincia)

Chaco je provincia na severe Argentíny. Hlavné mesto provincie je Resistencia.
Provincia hraničí na severe s provinciou Formosa, na východe s provinciou Corraientes a štátom Paraguaj, na juhu s provinciou Santa Fe, na juhozápade s provinciou Santiago del Estero a na severozápade s provinciou Salta.
Babelsberg Observatorium

Babelsberg Observatorium je observatórium v Nemecku (+13°6,5'; +52°24,4'; 82 m); spolu s ďalšími patrí k ústavu Zentralinstitut für Astrophysik. Zaoberá sa pozičnou astronómiou, fotometriou hviezd, mimogalaktickou astronómiou a kozmológiou.
Admitancia

Admitancia je v elektrotechnike prevrátená hodnota impedancie. Vyjadruje zdanlivú elektrickú vodivosť elektrotechnických súčiastok a fázový posun napätia voči prúdu pri prechode harmonického striedavého prúdu danej frekvencie.
"Značka": formula_1
"Základná jednotka": Siemens, skratka S 
"Ďalšie jednotky": rovnaké ako pre vodivosť
"Výpočet": formula_2, kde Z je impedancia súčiastok
Ďalšie významy.
Všeobecne vyjadruje prenosovú vlastnosť; napríklad v mechanických systémoch je to miera úmernosti medzi vynaloženou silou a reakciou systému. Iný význam je admitancia medzi gravitačným poľom a topografiou v gravimetrii. Z pozorovanej admitancie v geofyzike a planetológii je možné usudzovať vnútornú stavbu planetárnej kôry alebo štruktúry plášťa.
"Výpočet": formula_3, kde C reprezentuje gravitačný potenciál, t topografiu a l meradlo signálu.